Il
president dal Cossovo, Atifete Jahjaga, al à comunicât il so vie
libare al ricognossiment dai montenegrins tant che minorance
nazionâl. Un tant al sarà pussibil cu la aprovazion di cualchi
emendament ae Costituzion cossovane. Chest ricognossiment al varès
di permeti di normalizâ lis relazions diplomatichis tra i doi paîs.
Cun di fat, il Montenegro al veve ricognossût la indipendence dal
Cossovo ancjemò intal Otubar dal 2008, ma si veve refudât di vierzi
ambassadis o rapresentancis diplomatichis intal paîs dongje
fintremai che i montenegrins no vessin otignût il ricognossiment di
minorance nazionâl e duncje ancje di une rapresentance garantide
intal Parlament cossovan.
Font:
Balkan Insight, 02/11/12
mlt_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fra_Latn bos_Latn